Cil. — Seleukeia on the Kalykadnos (Silifke)
Region: Asia Minor — Cilicia and Isauria

βοιωτων. εμμονος ξεννεα ελεξεν δεδο[χ]θαι τωι δαμωι προξενως ε[ι]μεν τω κοινω βοιωτων ευδαμον νικωνος αυτο[ν] [κ]η εκγονω κ[ειμε]ν αυτοις γας και οικιας εμπασιν και ισο[τ]ελειαν κη ασφαλειαν κη ασυλιαν εν πολεμωι κη εν ειρα[ναι] κη [ι] κατα γην και κατα θαλατταν κ[η] ταλλα παντα [κα]θαπερ και τοις αλλοις προξενοις. [βυ]ζαντιων. εδοξε ται βουλαι και τωι δαμωι επ[ει]δη τοι πρεσβευται τοι αποσταλεντες π[οτι] το[ν βασιλη] αντιοχον επελθοντες επι ταν βουλαν [εφα]ν ευδαμον νικωνος σελ[ε]υκ[η] διατριβοντα παρα [τωι βα]σιλει αντιοχωι κοιναι τε ποτι τον δαμον [οικειως εχειν και] ιδιαι τοις εντυγχανουσι των πολιτων χρειας παρεχεσθαι και εις τον λοιπον χρονον επαγγ[ελ]λεσθαι επιμελειαν ποιησεσθα[ι τας π]ολιος δ[εδο]χθαι τωι δημωι επαινεσαι μεν ε[πι τουτ]οις ευδ[αμον] και ειμεν αυτον προξενον τας πολιος δε[δοσθ]αι δε αυτωι και εκγονοις και εισπ[λουν κ]αι [εκπλουν] και πολεμου και ειρανας [ας] ασυλει [κ]αι α[σπονδει] και εφοδον επι ταν βουλαν και τον δαμ[ον πρωτοις] μετα τα ιερα τους δε πεντεκαιδεκ[α και τους συναγορο]υς τας βουλας αναθεμ[ε]ν α[υτου τον τελαμωνα εις το] ι[ερον] τ[ου απολλων]ο[ς ]. [βυ]ζαντιων. εδοξε ται βουλαι και τωι δαμωι ε[πει]δη φαεινος επελθων επι ταν βουλαν εφη ευδα[μον] νικωνος σελευκη προτερον τε διατελειν οικειως ε[χον]τα ποτι τον δαμον και χρειας παρεχεσθαι ται τε πολει κοιναι και ιδιαι τοις εντυνχανουσι των πολιταν καθαπερ αυτον [ι] διαμαρτυρουντι ται πρεσβειαι ται αποσταλεισαι προς τον βασιλη και εις τον λοιπον χρονον επαγγελλεσθαι προθυμον εαυτον παρεξειν εις τα τας πολιος συμφεροντα δεδοχθαι τωι δ[α]μωι επαινεσαι μεν επι τουτοις ευδαμον και ειμεν αυτον πολιταν κατ τον νομον εξειμεν δ αυτωι και ποτ[ι]γραψασθαι ποτι ταν εκατοστον αγ κε θεληι τους δε πεντεκαιδεκα και τους συναγορους τας βουλ[ας] αναθεμεν αυτο[υ] τον τελαμωνα εις το ιερον τ[ου] απολλωνος. καλχηδονιων. εδοξε ται βουλαι και τωι δαμωι επ[ει]δη ευδαμος νικωνος σελευκευς φιλος εων και ευνους τωι βασιλει χρειας παρεχεται ται πολει δεδοχθαι τωι δαμωι επαινεσαι αυτον και στεφανωσαι χρυσεωι στεφανωι ευνοιας ενεκα τας εις τον δαμον τον δε αγωνοθεταν αναγγειλαι τον [σ]τεφανον τοις διονυσιοις εν τωι θεατρω δεδοσθαι δε αυτωι και πολιτιαν κα[ι] ισοτελειαν και εφοδον επι ταν βουλαν [κ]αι τον δαμον μετα τα ιερα οπως δε και προξενος γενηται τους στραταγους τους ταν δευτεραν τετραμηνον στρα[τα]γουντας εισαγγειλαι εις τα[ν] βουλαν κατ τον νομον τους δε πρεσβευτας τους αι[ρημεν]ους διαλεγεσθαι αυτωι και π[αρ]ακαλειν χρειας παρεχεσθαι τωι δημωι π[ε]ρι ων πρεσβευοντι ποτι τον βασ[ι]λεα αντιοχον δηλουντας αυτω[ι] οτι τυχων τουτων ο δαμος χαριτας αποδωσει αυτωι αξιας των ευερ[γετ]ηματων.